stanford-oval/wikipedia huggingface dataset:
Eannatum

Osa Korppikotkien steelaa, joka pystytettiin Eannatumin Ummasta saadun voiton kunniaksi. Noin vuodelta 2450 eaa. Steelan ns. historiallinen puoli.
Eannatum oli Lagašin kuningas, joka hallitsi noin vuonna 2450 eaa. Hän oli Lagašin 1. dynastian perustajan Ur-Nanšen pojanpoika. Eannatumin ollessa vallassa kaupunkivaltion mahti saavutti huippunsa.
Eannatum onnistui valloittamaan käytännöllisesti katsoen koko Sumerin, mukaan lukien Kišin, Nippurin, Urin, Larsan ja lyhyeksi aikaa myös Urukin. Hän pystyi myös pakottamaan Lagašin arkkivihollisen Umman kaupungin vasallikseen. Lisäksi Eannatum laajensi valtakuntaansa Elamiin.
Eannatum mainitaan kuuluisassa Korppikotkien steelassa, joka on nykyisin Louvren taidemuseossa. Steelaan kaiverretussa tekstissä kerrotaan, että Eannatum oli jumalten suosikki heti syntymästään lähtien. Ninhursag-jumalatar ruokki häntä maidollaan, ja hän sai nimen Inanna-jumalattaren mukaan. Eannatum sai Lagašin kuninkuuden itseltään Ningirsulta, kaupungin suojelusjumalalta. Nähtyään enneunen Eannatum vaati päättäväisesti Ummalta Gu-Edinan raja-aluetta Lagašille.
Steelan reliefit kuvavat sotaretkeä Ummaa vastaan. Steelan toinen puoli kertoo ihmisten maailman tapahtumista, toinen puoli taas mytologisista jumalten maailman tapahtumista. Steelan historiallisella puolella esitetään kypäräpäinen Eannatum johtamassa armeijaansa. Sotilailla on myös kypärät, neliömäiset kilvet ja aseinaan keihäät. Voitokas Lagašin armeija talloo viholliset jalkoihinsa, ja korppikotkat syövät jo voitettujen ruumiita. Steelan kirjoitus julistaa: "Eannatum iski Ummaan. Kuolleita oli pian 3 600. Minä, Eannatum, kuin raivokas myrskytuuli, päästin rajuilman valloilleen."
Lagašin ja Umman rajasodat jatkuivat kuitenkin vielä Eannatumin seuraajien, varsinkin Entemenan, aikana.
Concepción (Paraguayn departementti)

Departementti Paraguayn kartalla
Concepción on Paraguayn departementti. Sen pinta-ala on 18 151 neliökilometriä. Vuonna 2010 asukkaita oli 190 500. Departementin pääkaupunki on myös nimeltään Concepción.
Departementti on harvaanasuttua aluetta Brasilian vastaisella rajalla. Siellä kasvatetaan karjaa ja tuotetaan sokeriruokoa, vehnää ja soijapapuja.
Aiheesta muualla

Kuvia tai muita tiedostoja aiheesta Concepción (Paraguayn departementti) Wikimedia Commonsissa
Eanmund

Eanmund oli Kentin kuningas noin 762-764. Hän hallitsi joko yhdessä Sigeredin kanssa tai tämän jälkeen. Eanmund mainitaan ainoastaan Sigeredin peruskirjaan liitetyssä päiväämättömässä asiakirjassa, jonka Canterburyn arkkipiispa Bregowine on todistanut allekirjoituksellaan.
Craig Fairbrass

| Craig Fairbrass |
| --- | --- |

Henkilötiedot
Syntynyt: 1964  Stepney, Lontoo, Iso-Britannia
Näyttelijä
Aktiivisena:  1980–
Aiheesta muualla
www.craigfairbrass.co.uk
IMDb
Elonet
Craig Fairbrass (s. 1964 Stepney, Lontoo) on englantilainen näyttelijä, joka on näytellyt muun muassa elokuvassa Cliffhanger – kuilun partaalla (1993). Hän myös osallistui Call of Duty: Modern Warfare 2 -videopelin tekemiseen, jossa hän ääninäyttelee englantilaista erikoisjoukon sotilasta Ghostia.
Aiheesta muualla

Craig Fairbrass Internet Movie Databasessa. (englanniksi)
Citykoira Simo

Englanninkielisen Citykoira Simo -kokoelman kansikuva.
Citykoira Simo (engl. Citizen Dog) on yhdysvaltalaisen Mark O'Haren vuosina 1995–2001 tekemä sanomalehdissä julkaistu strippisarjakuva, joka kertoo Villestä ja hänen koirastaan Simosta. Yhdysvalloissa sarjaa on tuottanut Universal Press Syndicate.
Suomessa sarjaa on esitetty muun muassa Karvinen-lehdessä vuosina 2001–2005.
Hahmot

Simo (Fergus) on Villen koira, jolla on suuri ego. Simo pitää ihmisiä tyhminä.
Ville (Mel) on Simon isäntä, joka on töissä yrityksessä. Ville on esimerkki amerikkalaisesta poikamiehestä.
Pörri (Cuddles) on kissa, joka hauttii hyvästä ruoasta ja Jane Austenin romaanien lukemisesta. Hän on yleensä kyllästynyt Simon elämään koirana.
Bruno (Bruno) on isokokoinen lammaskoira, joka ei koskaan puhu. Pörri on usein joutunut syystä tai toisesta Brunon suuhun.
Sarjakuva-albumit

Citizen Dog
Dog’s Best Friend
D is for Dog
Earendel

Earendel (myös WHL0137-LS) on kaukaisin yksittäinen tiedossa oleva tähti Maasta katsottuna, ja se sijaitsee Valaskalan tähdistössä. Se sijaitsee WHL0137-zD1-galaksissa noin 28 miljardin valovuoden päässä Maasta. NASA tiedotti sen löytymisestä 30.3.2022. Tutkijaryhmä arvioi samana päivänä julkaistussa tutkimuksessa, että tähden massa on noin 50 kertaa Auringon massa. Tähti on noin kaksi kertaa kuumempi kuin Aurinko. Valolta on kulunut 12,9 miljardia vuotta tulla sieltä Maahan, mutta maailmankaikkeuden laajenemisesta johtuen tähti on nykyään paljon kauempana kuin 12,9 miljardia valovuotta. Tähti oli mahdollista havaita gravitaatiolinssi-ilmiön ansioista.
Ennen Earendelin löytämistä kaukaisin tunnettu tähti Maasta katsoen oli Icarus.
Divisi

Divisi [-vi’-] (italiaa = 'jaetut') on musiikkitermi ja tarkoittaa orkesterisävellyksissä viulujen tai muitten jousisoittimien jakautumista kahdeksi tai useammaksi eri ääneksi.
Dahl-linjaliikenne

| Dahl-linjaliikenne Oy |
| --- | --- |

Yritysmuoto:  osakeyhtiö
Perustettu:  1962
Perustaja:  John Dahl
Toimitusjohtaja:  Jonas Dahl
Kotipaikka:  Kokkola, Suomi
Toimiala:  tilaus- ja koululaisliikenne
Kotisivu:  
Infobox OKVirheellinen NIMI-arvo: 
Dahl-linjaliikenne Oy on kokkolalainen linja-autoyritys. Se on perustettu vuonna 1962.
Historia

Dahl-linjaliikenteen perusti John Dahl (1922–1999). Hän osti vuonna 1962 Mercedes-Benz -pikkubussin, jolla ajoi taksiliikennettä, jonka oli aloittanut muutamaa vuotta aikaisemmin Pobeda-taksilla. Vuonna 1985 John luopui yrityksen aktiivisesta vetämisestä, ja hänen poikansa Vidar ja Göran Dahl jatkoivat. Vuonna 1999 yritys jaettiin niin, että Göran keskittyi lähiliikenteeseen (Dahl Citybus Oy), ja Vidar tilausajoihin (Dahl-Linjaliikenne).
Vuonna 2012 Dahl-Linjaliikenteessä tehtiin sukupolvenvaihdos. Omistajaksi ja toimitusjohtajaksi tuli Jonas Dahl (Vidarin poika).
Tällä hetkellä Dahl-linjaliikenne hoitaa koululaiskuljetuksia Kokkolassa ja Kruunupyyssä, palveluliikennettä Kokkolassa sekä reittiliikennettä Kokkolan – Kälviän – Lohtajan alueella.
Kalusto

Volvo 9700 6 kpl
Mercedes-Benz Sprinter 5 kpl
Volkswagen Crafter 2 kpl
Scania Lahti Falcon 540
Scania Vest Horizon
Scania Omni
Iveco Wing
Aiheesta muualla

Kuvia Dahl-Linjaliikenteen busseista Bussidata-sivustolla
Dahl-linjaliikenteen Scania CL94 UB Omnilink
Cymru Alliance

| Cymru Alliance |
| --- | --- |
Laji:  Jalkapallo
Maa(t):   Wales
Perustettu:  1990
Lopetettu:  2019
Joukkueita:  16
Hallitseva mestari:  Airbus UK Broughton (2018–19)
Sarjataso:  Toinen
Ylempi taso:  Walesin Valioliiga
Alempi taso:  Welsh National League   Welsh Alliance League   Mid Wales Football League
Cymru Alliance (tai Huws Gray Alliance) oli Walesin jalkapallojärjestelmän toiseksi korkein sarjataso. Se muodosti toiseksi korkeimman sarjatason Welsh Football League Division Onen kanssa. Cymru Alliance vastaa Pohjois- ja Keski-Walesin alueesta. Jos sarjan kauden voittajalla on sopiva lisenssi, voi se korvata toisen pääsarjan Walesin Valioliigan edellisen kauden kahdesta huonoiten sijoittuneesta joukkueesta. Sarja lakkautettiin kauden 2018-2019 jälkeen. Nykyään toiseksi korkein sarjataso on jaettu pohjois- ja etelälohkoon.
Cynewulf Wessexiläinen

Cynewulfin murha. Kuva teoksesta Cassell's illustrated history of England.
Cynewulf (k. 786) oli Wessexin kuningas 757–786. Anglosaksien kronikan mukaan Cynewulf ja ylhäisön edustajista koostunut Witan-neuvosto riistivät Cynewulfin edeltäjältä Sigeberhtiltä kuninkuuden hänen laittomien tekojensa tähden ja karkottivat hänet Wealdiin. Cynewulf ja Sigeberht olivat kronikan mukaan sukulaisia.
Cynewulf nousi valtaistuimelle Sigeberhtin karkotuksen jälkeen vuonna 757. Anglosaksien kronikka kertoo, että Cynewulf kävi useita suuria taisteluita walesilaisia vastaan. Hän lahjoitti vuonna 757 maata apotti Eanberhtille sekä Malmesburyn luostarille vuonna 758. Cynewulf pystyi myös valtaamaan takaisin Mercian kuningas Ethelbaldin anastamia maita. Cynewulf ja Mercian kuningas Offa taistelivat Bensonissa vuonna 779, ja Offan joukot voittivat taistelun.  Offa pyrki sen jälkeen valtaamaan uudelleen alueita Berkshiressa.
Anglosaksien kronikan mukaan Cynewulf aikoi karkottaa Sigeberhtin veljen prinssi Cyneheardin, mutta Cyneheard murhasi Cynewulfin vuonna 786, kun tämä oli käymässä rakastajattarensa luona Merantunissa eli nykyisessä Wiltshiressa.
CONCACAF:n karsinnat jalkapallon maailmanmestaruuskilpailuihin 2010

| FIFA World cup 2010 > MM-karsinnat 2010 |
| --- | --- | --- | --- | --- |
| Maanosaliitto | MM-karsinnat |  |  |  |
| Aasia | AFC |  |  |  |
| Afrikka | CAF |  |  |  |
| Eurooppa | UEFA |  |  |  |
| Etelä-Amerikka | CONMEBOL |  |  |  |
| Pohjois- ja Keski-Amerikka | CONCACAF |  |  |  |
| Oseania | OFC |  |  |  |
|   ← 2006 |  2014 → |  |  |  |
CONCACAF-maanosaliiton vuoden 2010 jalkapallon MM-kilpailujen karsinnat aloitettiin helmikuussa 2008, ja ne loppuivat lokakuussa 2009. Karsintoihin osallistui 35 maata, joista kolme parasta pääsi 2010 MM-lopputurnaukseen ja neljäs karsi kisapaikasta CONMEBOL:n karsintojen viidenneksi tulleen kanssa.
Karsinnat pelattiin neljässä vaiheessa. Ensimmäisellä kierroksella FIFA-rankingissa heikoiten sijoittuneet maat pelasivat kaksoisottelut pääsystä toiselle kierrokselle, jonne pääsi suoraan alueen 13 parhaiten sijoitettua maata. Toisella kierroksella pelattiin kaksoisottelut pääsystä kolmannen kierroksen lohkovaiheeseen. Kolmannella kierroksella kunkin kolmen lohkon kaksi parasta selviytyivät neljännelle kierrokselle. Neljännellä kierroksella jäljellä olevat kuusi maata pelasivat kaksinkertaisen sarjan, jonka kolme parasta selviytyivät suoraan MM-lopputurnaukseen ja neljänneksi sijoittunut karsi CONMEBOL:n karsintojen viidenneksi sijoittunutta vastaan.
Arvontakorit

Alueen 13. parasta joukkuetta selviytyivät suoraan 2. kierrokselle. Ensimmäiselle kierrokselle sijoilla 14.–24. oleville joukkueille arvottiin vastustajat sijoilla 25.–35. olevista joukkueista.
| Kori A (Suoraan 2>  kierrokselle) (Ranking 1.–3.) | Kori B (Suoraan 2>  kierrokselle) (Ranking 4.–6.) | Kori C (Suoraan 2>  kierrokselle) (Ranking 7.–12.) |
| --- | --- | --- |
|   Meksiko   Yhdysvallat   Costa Rica |   Honduras   Panama   Trinidad ja Tobago |   Jamaika   Kuuba   Haiti   Guatemala   Kanada   Guyana |
| Kori D (Suoraan 2. kierrokselle) (Ranking 13.) | Kori E (1st Round) (Ranking 14.–24.) | Kori F (1st Round) (Ranking 25.–35.) |
|   Saint Vincent ja Grenadiinit |   Barbados   Suriname   Bermuda   Antigua ja Barbuda   Saint Kitts ja Nevis   Dominikaaninen tasavalta   El Salvador   Bahama   Nicaragua   Grenada   Saint Lucia |   Turks- ja Caicossaaret   Alankomaiden Antillit   Brittiläiset Neitsytsaaret   Dominica   Caymansaaret   Puerto Rico   Anguilla   Belize   Yhdysvaltain Neitsytsaaret   Montserrat   Aruba |
Ensimmäinen kierros

Karsintojen ensimmäisellä kierroksella CONCACAF:n alueen heikoiten FIFA-rankingissa sijoittuneet maat pelasivat kaksoisottelun pääsystä toiselle kierrokselle. Kolmessa otteluparissa pelattiin vain yksi ottelu, koska kaikki pelikentät eivät olleet FIFA:n vaatimusten mukaisia.
Ensimmäinen kierros > Lohko 1

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Dominica  | 1-2 |  Barbados | 1–1 | 0-1   |
| Turks- ja Caicossaaret  | 2-3 |  Saint Lucia | 2-1 | 0-2   |
| Bermuda  | 4-2 |  Caymansaaret | 1-1 | 3-1   |
| Aruba  | 0-4 |  Antigua ja Barbuda | 0-3 | 0-1   |
Ensimmäinen kierros > Lohko 2

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Belize  | 4-2 |  Saint Kitts ja Nevis | 3-1 | 1-1   |
| Bahama  | 3-3 |  Brittiläiset Neitsytsaaret | 1-1 | 2-2   |
| Dominikaaninen tasavalta  | 0-1 |  Puerto Rico | - | 0-1 ja.   |
Ensimmäinen kierros > Lohko 3

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Yhdysvaltain Neitsytsaaret  | 0-10 |  Grenada | - | 0-10   |
| Suriname  | 7-1 |  Montserrat | - | 7-1   |
| El Salvador  | 16-0 |  Anguilla | 12-0 | 4-0   |
| Nicaragua  | 0-3 |  Alankomaiden Antillit | 0-1 | 0-2   |
1. kierroksen ottelut
Toinen kierros > Lohko 1

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Yhdysvallat  | 9-0 |  Barbados | 8-0 | 1-0   |
| Guatemala  | 9-1 |  Saint Lucia | 6-0 | 3-1   |
| Trinidad ja Tobago  | 3-2 |  Bermuda | 1-2 | 2-0   |
| Antigua ja Barbuda  | 3-8 |  Kuuba | 3-4 | 0-4   |
Toinen kierros > Lohko 2

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Belize  | 0-9 |  Meksiko | 0-2 | 0-7   |
| Jamaika  | 13-0 |  Bahama | 7-0 | 6-0   |
| Honduras  | 6-2 |  Puerto Rico | 4-0 | 2-2   |
| Saint Vincent ja Grenadiinit  | 1-7 |  Kanada | 0-3 | 1-4   |
Toinen kierros > Lohko 3

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Grenada  | 2-5 |  Costa Rica | 2-2 | 0-3   |
| Suriname  | 3-1 |  Guyana | 1-0 | 2-1   |
| Panama  | 2-3 |  El Salvador | 1-0 | 1-3   |
| Haiti  | 1-0 |  Alankomaiden Antillit | 0-0 | 1-0   |
2. kierroksen ottelut
Kolmas kierros > Lohko 1

Ottelut
Kolmas kierros > Lohko 2

Ottelut
Kolmas kierros > Lohko 3

Ottelut
Neljäs kierros

Ottelut
Jatkokarsintaottelut

Costa Rica selviytyi karsintojen neljäntenä jatkokarsintaan Etelä-Amerikan viidettä Uruguayta vastaan. Uruguay selviytyi MM-lopputurnaukseen yhteismaalein 2-1.
| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Costa Rica  | 1-2 |  Uruguay | 0-1 | 1-1   |
Divinópolis

Sijainti.
Lippu.
Vaakuna.
Divinópolis [-no´-] on kaupunki Brasiliassa Minas Geraisin osavaltiossa.
Vuonna 2000 siellä asui 184 000 asukasta. Divinópolis  on tärkeä teollisuuskaupunki. Siellä on tekstiili-, elintarvike- ja metalliteollisuutta.
Wikimedia Commonsissa on kuvia tai muita tiedostoja aiheesta .
Dorimusiikki

Dorimusiikki on musiikkityyli, jota lauletaan/tanssitaan Aasian maissa, lähinnä Nepalissa sekä Intiassa. Naisilla on usein tietynlainenselvennä esiintymisasu, ja laulua lauletaan korkealla äänensävylläselvennä. Dorikappaleiden sanoitukset ovat joko hindiksi tai nepalinkielisiä.
Kun dorimusiikkia on alettu esittää nepalilaisissa ravintoloissa, sitä on alettu säestää urkuharmonilla, joka tuli Nepaliin brittiläisten lähetyssaarnaajien mukana.
Dorico

Doricolla tehtyjä nuotteja orkesterin puupuhallinsoittimille
Dorico on nuotinnosohjelma, joka julkaistiin Microsoft Windowsille ja Mac OS:lle loppuvuodesta 2016. Se on Steinbergin tuote.
Dorico on nimetty varhaisen nuotinkirjoittaja Valerio Doricon mukaan. Ohjelma pyrkiikin grafiikallaan ylläpitämään monivuosisataisia nuotinpainon esteettisiä perinteitä. Ohjelmaan laadittiin viisi erillistä työskentelytilaa. Partituuriin voi tehdä lisäyksiä paitsi tietokoneen hiirellä ja näppäimistöllä, myös MIDI-syötöllä. Tahtilaji on Doricossa mahdollista jättää täysin avoimeksi toisin kuin vanhemmissa nuotinnosohjelmissa on ollut tapana. Eri äänten määrä on rajoittamaton. Sibeliuksen ja Finalen kaltaisista kilpailijoistaan poiketen Dorico on soittaja- eikä soitinkeskeinen; yhdelle soittajalle voi lisätä eri soitinten ääniä, jolloin osuuksia ei tarvitse kahdentaa.
Dmitri Bogrov

Dmitri Bogrov
Dmitri Grigorjevitš Bogrov (ven. Дми́трий Григо́рьевич Богро́в), syntyjään Mordehai (Mordko) Gerškovitš Bogrov (ven. Мордехай (Мордко) Гершкович Богров) (11. helmikuuta (J: 29. tammikuuta) 1887 Kiova – 24. syyskuuta (J: 12. syyskuuta) 1911 Kiova) oli ukrainalainen vallankumouksellinen, joka murhasi Venäjän pääministerin Pjotr Stolypinin.
Elämä

Bogrov syntyi kiovanjuutalaiseen kauppiassukuun. Hän opiskeli oikeustiedettä Kiovan ja Münchenin yliopistoissa. Palattuaan Venäjälle hän liittyi vuonna 1906 Sosialistivallankumoukselliseen puolueeseen, joka käytti henkilöterroria politiikan välineenä. Bogrov piti itseään myös anarkistina.
Valtion turvallisuuspoliisi ohrana värväsi Bogrovin ilmiantajakseen vuonna 1906. Hänelle maksettiin 100 ruplaa kuukaudessa tietojen antamisesta vallankumouksellisesta toiminnasta. Vuonna 1910 Bogrov siirtyi Pietariin ja sai 150 ruplaa kuukaudessa.
14. syyskuuta 1911 Bogrov ampui kahdesti Venäjän pääministeriä Pjotr Stolypinia Kiovan oopperatalossa Nikolai Rimski-Korsakovin oopperan Tsaari Saltanin tarina väliajalla. Stolypin kuoli haavoihinsa neljä päivää myöhemmin. Bogrov sai kuolemantuomion ja hänet hirtettiin syyskuussa 1911. Stolypinin kuoleman tutkinta keskeytettiin keisari Nikolai II:n määräyksestä.
Australian Grand Prix 2005

|  Australian Grand Prix 2005  |
| --- | --- |
 1. osakilpailu 19 osakilpailusta kaudella 2005. 

Päivämäärä:  6. maaliskuuta 2005
Sijainti:  Albert Park, Melbourne, Australia
Ratatyyppi:  Katuun pohjautuva moottorirata
Radan pituus:  5,303 km
Kilpailun pituus:  57 kierrosta, 302,271 km
Sää:   Puolipilvinen, viileä
Paalupaikka
Kuljettaja:   Giancarlo Fisichella   (Renault)
Paaluaika:  3.01,460 (2 kierroksen yhteisaika)
Palkintokoroke
Voittaja:   Giancarlo Fisichella   (Renault)
Toinen:   Rubens Barrichello   (Ferrari)
Kolmas:   Fernando Alonso   (Renault)
Nopein kierros
Kuljettaja:   Fernando Alonso   (Renault)
Kierrosaika:  1.25,683 (kierroksella 24)
Australian Grand Prix 2005 (virallisesti Foster's Australian Grand Prix) oli Formula 1 -kauden 2005 1. osakilpailu, joka ajettiin 4.–6. maaliskuuta 2005 Albert Parkin radalla Melbournessa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää |  |  |  |
| --- | --- | --- | --- | --- | --- | --- | --- |
| 4. maaliskuuta | 11:00–12:00 | 02:00–03:00 | 1. vapaat harjoitukset |  Puolipilvinen |  |  |  |
| 4. maaliskuuta | 14:00–15:00 | 05:00–06:00 | 2. vapaat harjoitukset |  Puolipilvinen |  |  |  |
| 5. maaliskuuta | 09:00–09:45 | 00:00–00:45 | 3. vapaat harjoitukset |  Epävakaa |  |  |  |
| 5. maaliskuuta | 10:15–11:00 | 01:15–02:00 | 4. vapaat harjoitukset |  Epävakaa |  |  |  |
| 5. maaliskuuta | 13:00–14:00 | 04:00–05:00 | 1. aika-ajot |  Epävakaa |  |  |  |
| 6. maaliskuuta | 10:00–11:00 | 01:00–02:00 | 2. aika-ajot |  Puolipilvinen |  |  |  |
| 6. maaliskuuta | 14:00–16:00 | 05:00–07:00 | Kilpailu |  Puolipilvinen, viileä |  |  |  |
Lähde:
Ennakkotunnelmia

Suomen toinen Foster's Grid Girl Niina Siljamäki, edusti Suomea Australian osakilpailussa. Edellisen kerran hän edusti Suomea 2004 Britannian GP:ssä.
Vapaat harjoitukset

Perjantain ensimmäisissä vapaissa harjoituksissa, nopeinta vauhtia piti yllä Red Bullin kolmoskuljettaja Vitantonio Liuzzi.
Perjantain toisissa vapaissa harjoituksissa, nopein oli McLarenin kolmoskuljettaja Pedro de la Rosa.
Lauantain kolmansissa harjoituksissa, nopein oli Ferrarin Michael Schumacher ennen tallikaveri Rubens Barrichelloa.
Lauantain neljänsissä vapaissa harjoituksissa, McLarenin Kimi Räikkönen oli nopein.
Aika-ajot

Paalupaikalle ajoi Renaultin Giancarlo Fisichella, jolle paalupaikka oli F1-uran toinen ja ensimmäinen sitten 1998 Itävallan GP:n. Toiseksi ajoi Toyotan Jarno Trulli. Toyotalle kyseessä oli tallin historian ensimmäinen eturivin lähtöpaikka. Kolmanneksi ajoi Williamsin Mark Webber, joka teki myös samalla toisten aika-ajojen nopeimman ajan.
Epäonnistujiin lukeutui Ferrarin Michael Schumacher, joka sijoittui sijalle 18. Schumacherille kyseessä oli uran toiseksi huonoin lähtöruutu sitten 2004 Kiinan GP:n, jolloin hän oli 20:s.
Aika-ajot > Tulokset

| Sija | Nro | Kuljettaja | Talli | Aika (1>  erä) | Aika (2>  erä) | Yhteisaika | Ero |
| --- | --- | --- | --- | --- | --- | --- | --- |
| 1 | 6 |  Giancarlo Fisichella | Renault | 1.33,171 | 1.28,289 | 3.01,460 |  |
| 2 | 16 |  Jarno Trulli | Toyota | 1.35,270 | 1.29,159 | 3.04,429 | +2,969 |
| 3 | 7 |  Mark Webber | Williams-BMW | 1.36,717 | 1.28,279 | 3.04,996 | +3,536 |
| 4 | 11 |  Jacques Villeneuve | Sauber-Petronas | 1.36,984 | 1.29,862 | 3.06,846 | +5,386 |
| 5 | 14 |  David Coulthard | Red Bull-Cosworth | 1.38,320 | 1.28,892 | 3.07,212 | +5,752 |
| 6 | 15 |  Christian Klien | Red Bull-Cosworth | 1.37,486 | 1.29,991 | 3.07,477 | +6,017 |
| 7 | 8 |  Nick Heidfeld | Williams-BMW | 1.39,717 | 1.29,413 | 3.09,130 | +7,670 |
| 8 | 3 |  Jenson Button | BAR-Honda | 1.41,512 | 1.30,616 | 3.12,128 | +10,668 |
| 9 | 10 |  Juan Pablo Montoya | McLaren-Mercedes | 1.45,325 | 1.29,320 | 3.14,645 | +13,185 |
| 10 | 9 |  Kimi Räikkönen | McLaren-Mercedes | 1.44,997 | 1.30,561 | 3.15,558 | +14,098 |
| 11 | 2 |  Rubens Barrichello | Ferrari | 1.45,481 | 1.31,341 | 3.16,822 | +15,362 |
| 12 | 19 |  Narain Karthikeyan | Jordan-Toyota | 1.44,357 | 1.32,735 | 3.17,092 | +15,632 |
| 13 | 5 |  Fernando Alonso | Renault | 1.47,708 | 1.29,758 | 3.17,466 | +16,006 |
| 14 | 18 |  Tiago Monteiro | Jordan-Toyota | 1.46,846 | 1.33,483 | 3.20,329 | +18,869 |
| 15 | 17 |  Ralf Schumacher | Toyota | 1.51,495 | 1.31,222 | 3.22,717 | +21,257 |
| 16 | 20 |  Patrick Friesacher | Minardi-Cosworth | 1.50,864 | 1.37,499 | 3.28,363 | +26,903 |
| 17 | 21 |  Christijan Albers | Minardi-Cosworth | 1.49,230 | Ei aikaa | Ei aikaa |  |
| 18 | 1 |  Michael Schumacher | Ferrari | 1.57,931 | Ei aikaa | Ei aikaa |  |
| 19 | 4 |  Takuma Satō | BAR-Honda | Ei aikaa | Ei aikaa | Ei aikaa |  |
| 20 | 12 |  Felipe Massa | Sauber-Petronas | Ei aikaa | Ei aikaa | Ei aikaa |  |
Michael Schumacherin ja Takuma Satōn sijoitusta pudotettiin kymmenellä moottorivaihdon takia.
Toyotan ensimmäinen eturivin lähtöruutu (2).
Christian Klienin uran paras lähtöruutu (6).
Kilpailu

Kilpailun voitti toista kertaa urallaan paalupaikalta startannut Renault'n Giancarlo Fisichella, joka siirtyi samalla MM-sarjan johtoon. Voitto oli Fisichella ensimmäinen sitten 2003 Brasilian GP:n. Toiseksi sijoittui Ferrarin Rubens Barrichello ja kolmanneksi Renault'n Fernando Alonso. McLarenin Kimi Räikkönen sijoittui kahdeksanneksi. Ferrarin Michael Schumacher keskeytti kolaroituaan Williamsin Nick Heidfeldin kanssa.